എറിത്രിനിഡേ

മദ്ധ്യ അമേരിക്കയിലെയും തെക്കേ അമേരിക്കയിലെയും ആറുകളിലും നറുനീർ ജലാശയങ്ങളിലും കണ്ടുവരുന്ന കണയുരുവി മീനുകളുടെ കുടുംബമായ എറിത്രിനിഡേയിലെ അംഗങ്ങളാണ് ത്രയിര എന്നറിയപ്പെടുന്നത്. സർവ്വസാധാരങ്ങളായ ഇവ തങ്ങളുടെ ആർത്തിയേറിയ സ്വഭാവം മൂലം മത്സ്യത്തൊഴിലാളികളുടെ ചൂണ്ടകളിൽ എളുപ്പം  കുരുങ്ങുന്നവയാണ്. ഇവ പോർത്തുഗീസിൽ traíra (ത്രയിര) അല്ലെങ്കിൽ tararira (തരരിര) എന്ന പേരുകളിൽ അറിയപ്പെടുന്നു.

കാണപ്പെടുന്ന ഇടങ്ങൾ
വടക്ക് കോസ്റ്റ റീക്ക മുതൽ തെക്ക്  അർജന്റീന വരെയുള്ള പ്രദേശങ്ങളിലെ ജലാശയങ്ങളിൽ ഇവ കണ്ടുവരുന്നു.

വിവരണം
നീണ്ട ഉടലും പരന്ന തലയുമുള്ള ഇവ 90 സെ. മീ. വരെ നീളം വയ്ക്കാറുണ്ട്. പൊതുവേ മാംസഭുക്കുകളാണ്. ചില ഇനങ്ങൾക്ക് നേരിട്ട് വായു ശ്വാസിക്കാനുള്ള കഴിവുള്ളതിനാൽ ഓക്സിജൻ കുറവുള്ള വെള്ളത്തിൽ കഴിയാനും വെള്ളം കുറഞ്ഞ വേളയിൽ ഒരു ജലാശയത്തിൽ നിന്ന് മറ്റൊന്നിലേക്ക് നീങ്ങാനും കഴിയാനും
.

ജീവാശ്മ രേഖ
ഈ കുടുംബത്തിലെ അംഗങ്ങളുടെ ഏറ്റവും പഴയ ജീവാശ്മം മധ്യ മിയോസീൻ കാലത്തെ കൊളംബിയയിൽ നിന്നാണ് കണ്ടെടുത്തത്.

വർഗ്ഗീകരണം
എറിത്രിനിഡേ കുടുംബത്തിൽ മൂന്ന് ജനുസുകളാണ് ഉള്ളത്: 
എറിത്രിനസ്
 ചെന്ത്രയിര (Erythrinus erythrinus)
 Erythrinus kessleri
ഹോപ്ലെറിത്രിനസ്
 മഞ്ഞത്ത്രയിര (Hoplerythrinus cinereus)
 Hoplerythrinus gronovii
 യെയു (Hoplerythrinus unitaeniatus)
ഹോപ്ലിയാസ്
 പെരുന്ത്രയിര (Hoplias aimara)
 Hoplias argentinensis
 Hoplias auri 
 തെന്ത്രയിര (Hoplias australis)
 ബ്രസീലിയൻ ത്രയിര (Hoplias brasiliensis)
 Hoplias cazumba
 കരിന്ത്രയിര (Hoplias curupira)
 Hoplias intermedius
 ത്രയിരാവോ (Hoplias lacerdae)
 ത്രയിര (Hoplias malabaricus)
 Hoplias mbigua
 Hoplias microlepis
 Hoplias misionera
 Hoplias patana
 Hoplias teres

അവലംബങ്ങൾ